кіравання транспартнымі сродкамі, у вадзіцеля адбіраецца вадзіцельскае пасведчанне. Замест адабранага вадзіцельскага пасведчання выдаецца часовы дазвол на права кіравання транспартнымі сродкамі на тэрмін да выканання адміністрацыйнага спагнання, але не болей чым на адзін месяц з дня ўступлення ў законную сілу пастановы па справе аб адміністрацыйным правапарушэнні. У выпадку прыняцця рашэння аб пазбаўленні права кіравання транспартнымі сродкамі вадзіцельскае пасведчанне захоўваецца ў органе, які кантралюе бяспеку дарожнага руху, да выканання спагнання. 1 2 . Пры парушэнні замежным грамадзянінам або асобай без грамадзянства (за выключэннем асоб, якія пастаянна пражываюць у Рэспубліцы Беларусь) правіл дарожнага руху, якое выявілася ў перавышэнні хуткасці руху, парушэнні правіл прыпынку або стаянкі транспартнага сродку, зафіксаваных спецыяльнымі тэхнічнымі сродкамі, што працуюць ў аўтаматычным рэжыме , у гэтай асобы адбіраецца вадзіцельскае пасведчанне на тэрмін да выканання адміністрацыйнага спагнання. Замест забранага вадзіцельскага пасведчання выдаецца часовы дазвол на права кіравання транспартнымі сродкамі. 2 2 . Пры парушэнні правіл бяспекі руху або эксплуатацыі маламерных суднаў , за якое ў адпаведнасці з Асаблівай часткай Кодэкса Рэспублікі Беларусь аб адміністрацыйных правапарушэннях можа быць накладзена адміністрацыйнае спагнанне ў выглядзе пазбаўлення права кіравання маторнымі маламернымі суднамі, у суднавадзіцеля адбіраецца пасведчанне на права кіравання маторным маламерным суднам, магутнасць рухавіка якога перавышае 3,7 кілавата (5 конскіх сіл), міжнароднае пасведчанне на права кіравання прагулачным суднам. Замест забранага пасведчання суднавадзіцелю на тэрмін да выканання адміністрацыйнага спагнання, але не болей чым на месяц з дня ўступлення ў законную сілу пастановы па справе аб адміністрацыйным правапарушэнні, выдаецца часовы дазвол на права кіравання маторным маламерным суднам, магутнасць рухавіка якога перавышае 3,7 кілавата (5 конскіх сіл), форма якога ўстанаўліваецца Міністэрствам па надзвычайных сітуацыях Рэспублікі Беларусь. 3. Аб адабранні рэчаў, прадметаў, маёмасці, даходаў і дакументаў, 2 пералічаных у частках 1- 2 гэтага артыкула, складаецца пратакол або робіцца адпаведны запіс у пратаколе аб адміністрацыйным правапарушэнні, у пратаколе агляду, у пратаколе аб асабістым вобшуку або ў пратаколе адміністрацыйнага затрымання фізічнай асобы. 4. Адабранне дакументаў, якія ўтрымліваюць звесткі, што з'яўляюцца дзяржаўнымі сакрэтамі або іншую тайну, што ахоўваецца законам, ажыццяўляе ў адпаведнасці з санкцыяніраванай пракурорам пастановай службовая асоба органа, які вядзе адміністрацыйны працэс.

### Артыкул 8.10. Затрыманне і прымусовая адбуксіроўка (эвакуацыя) транспартнага сродку

1. Работнік Дзяржаўнай аўтамабільнай інспекцыі мае права праводзіць затрыманне і прымусовую адбуксіроўку транспартнага сродку і даставіць яго на стаянку, што ахоўваецца, калі асоба, якая кіруе транспартным сродкам, здзейсніла адміністрацыйнае правапарушэнне, прадугледжанае артыкуламі 18.16 і 18.19 Кодэкса Рэспублікі Беларусь аб адміністрацыйных правапарушэннях, пры адсутнасці іншай магчымасці даставіць транспартны сродак да месца захоўвання. Пры здзяйсненні вадзіцелем адміністрацыйнага правапарушэння, прадугледжанага часткамі 1- 4 артыкула 18.22 Кодэкса Рэспублікі Беларусь аб адміністрацыйных